
	1.
	Informatīvais ziņojums
Informatīvais ziņojums “Par medicīnisko ierīču ziedošanu Ukrainai” 
	Iebildums
Saskaņā ar Ministru kabineta 2006.gada 25.jūlija noteikumu Nr.618 “Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā” 6.punktu valsts kustamo mantu nodod bez atlīdzības, slēdzot rakstisku līgumu, ja atsavināmās valsts kustamās mantas kopējā vērtība saskaņā ar grāmatvedības uzskaites datiem pārsniedz 1000 euro.
Papildus saskaņā ar minēto Ministru kabineta noteikumu 7.punktu, ja valsts kustamo mantu nodod bez atlīdzības ārvalsts valdības vai starpvalstu organizācijas īpašumā, pamatojoties uz rakstisku līgumu, attiecīgā ministrija kopā ar informatīvo ziņojumu par nododamo valsts kustamo mantu iesniedz Ministru kabinetā arī sagatavotu līguma projektu un pilnvaras projektu līguma parakstīšanai.
Ņemot vērā, ka atbilstoši informatīvajam ziņojumam un Ministru kabineta rīkojumam (TAP 22-TA-3687) Ukrainas Veselības ministrijas Sabiedrības veselības centram paredzēts nodot bez atlīdzības valsts kustamo mantu ar kopējo bilances vērtību 312 251,63 euro apmērā, lūdzam ievērot Ministru kabineta noteikto kārtību un attiecīgi precizēt informatīvo ziņojumu.
Piedāvātā redakcija
-
	Inga Bērziņa (FM) (Sabīne Ālmane (FM) vietā)

Informatīvais ziņojums “Par medicīnisko ierīču ziedošanu Ukrainai” 
	Priekšlikums
Lūdzam precizēt atsauci uz Ministru kabineta noteikumiem Nr.689 “Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība”, norādot to pieņemšanas datumu – Ministru kabineta 2017.gada 28.novembra noteikumi Nr.689 “Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība”.

